Konverentsi ühe olulisima alusdokumendi autor,  Itaalia Bocconi ülikooli professor ja president Mario Monti märkis, et siseturg on praegu ELis tähtsam kui kunagi varem, kuid samal ajal ka ebapopulaarsem teema kui kunagi varem. Kui neist liikmesriikidest, kes ühinesid ELiga 2004. aastal on kujunenud liidu n-ö mootorid, siis vanadest vedajatest Prantsusmaast ja Saksamaast on saanud pigem pidurid, leidis Monti.